Հարոլդ Հոլթ

**Հարոլդ Էդուարդ Հոլթ** (, ), ավստրալացի քաղաքական գործիչ, երկրի տասնյոթերորդ վարչապետը:

## Կենսագրություն
Հարոլդ Հոլթը ծնվել է մանկավարժների ընտանիքում։ Ծնողները ամուսնալուծվել են, երբ նա 10 տարեկան էր։ Նա հաճախել է Մելբուռնի Ուեսլի քոլեջ, այնուհետև ընդունվել Մելբուռնի համալսարան։ Համալսարանում սովորել է իրավագիտություն։ Բացի այդ, քոլեջի թիմի համար խաղացել է ֆուտբոլ, կրիկետ և թենիս։ 1930 թվականին ավարտել է ուսումը, իսկ 1931 թվականին դարձել գիլդիայի անդամ։ Աշխատել է որպես փաստաբան, եղել է կինեմատոգրաֆիական ասոցիացիայի քարտուղար ()։

1940 թվականին՝ քաղաքական կարիերայի մեկնարկից հետո, Հոլթը գրանցվել է Ավստրալիայի բանակում (Երկրորդ համաշխարհային պատերազմի ընթանում), բայց հինգ ամիս ծառայելուց հետո նա վերադարձել է խորհրդարանական գործունեության: 1946 թվականին Քոլթն ամուսնացել է Զարա Ֆելի հետ՝ որդեգրելով նրա երեք երեխաներին նախորդ ամուսնությունից։

### Քաղաքական կարիերա
1934 թվականին Հոլթը առաջադրվել է Ավստրալիայի խորհրդարանում՝ Յարրա շրջանում (), բայց նրա մրցակիցը նախկին վարչապետ Ջեյմս Սքալինն էր, և Հոլթը պարտվել է ընտրություններում: 1935-1966 թվականներին եղել է Ավստրալիայի խորհրդարանի պատգամավոր Ավստրալիայի Միացյալ կուսակցությունից՝ ներկայացնելով Ֆաուքներ շրջանը (, 1935-1949 թվականներ) և Հիգինսը (, 1949-1966 թվականներ)։

Հոլթը զբաղեցրել է աշխատանքի և ազգային ծառայությունների նախարարի, ինչպես նաև Ռոբերտ Մենզիսի և Արթուր Ֆադենի կառավարություններում գիտական և արդյունաբերական հետազոտությունների նախարարի պաշտոնները: Ավելի ուշ նա կրկին զբաղեցրել է աշխատանքի և ազգային ծառայությունների նախարարի պաշտոնը՝ զինվորական պարտականություն բերելով 18 տարեկանից բարձր բոլոր տղամարդկանց։ 1949-1956 թվականներին Հոլթը եղել է ներգաղթի նախարար։ Նրա շնորհիվ չեղարկվել է Ավստրալիա «Սպիտակ» ներգաղթի սխեման, որը կիրառվել էր 1901 թվականից։ Սխեման բաղկացած էր անցանկալի ներգաղթյալներին (ոչ եվրոպացիներին) մերժելուց, որն իրականացվել է նրանց թեստ տալու միջոցով, որն անհնար էր անցնել This had a positive effect on his own practice, and he eventually took on two partners, first Jack Graham and later James Newman.:

1956 թվականին Հոլթը դարձել է երկրորդ մարդը և՛ լիբերալ կուսակցությունում, և՛ ներկայացուցիչների պալատում, իսկ 1958 թվականին՝ Ավստրալիայի գանձապահը։ 1966 թվականին՝ Ռոբերտ Մենզիսի հեռանալուց հետո, Հոլթը դարձել է կուսակցության առաջնորդ և երկրի վարչապետ։ 1966 թվականի հունիսին նա այցելել է ԱՄՆ, որտեղ նախագահ Ջոնսոնի հետ քննարկել է Վիետնամի պատերազմի հարցերը։ Հոլթը աջակցել է ամերիկացիների քաղաքականությանը և 1966 թվականի վերջին 6 հազար զինվոր ուղարկվել Վիետնամ։ Միևնույն ժամանակ, դժգոհությունն աճել է այդ դիրքորոշումից, և եթե 1966 թվականին Հոլթը հաղթել է ընտրություններում, ապա 1967 թվականին նա սկսել է ենթարկվել բազմաթիվ հարձակումների։

Նույն թվականին՝ փետրվարի 14-ին, Հոլթը ներկայացրել է նոր տասնորդական արժույթ՝ դոլար և ցենտ։ 1967 թվականին ավստրալացիները քվեարկել են Սահմանադրության փոփոխության օգտին՝ իրավունքներ տալով զտարյուն աբորիգեններին։

## Կյանքի վերջ
1967 թվականի դեկտեմբերի 17-ին Հոլթը անհետ կորել է Վիկտորիա նահանգի Պորտսի քաղաքում լողալու ժամանակ։ Նա հանգստացել է ենթադրյալ սիրուհու և նրա սիրելիների հետ լողափում և գնացել ծով լողալու՝ չնայած բարձր ալիքներին։ Հոլթին ուղեկցողները տագնապ են բարձրացրել և կանչել ոստիկանության մեծ զորախումբ, զինվորներ, ռազմածովային ուժերի ջրասուզակներ և ռազմաօդային ուժերի ուղղաթիռներ: Չնայած Ավստրալիայի պատմության մեջ ամենամեծ որոնողական գործողություններից մեկին՝ վարչապետի դին այդպես էլ չի հայտնաբերվել: Դեկտեմբերի 19-ին նա մահացած է ճանաչվել, իսկ վարչապետի պաշտոնը զբաղեցրել է Ջոն Մաքյուանը։ Կան վարկածներ, որ նա կարող էր ինքնասպանություն գործել։

## Գրականություն
* 
* 
* Hancock, Ian (2000), 'Harold Edward Holt,' in Michelle Grattan (ed.), *Australian Prime Ministers*, New Holland, Sydney, pages 270–285. 
* Holt, Dame Zara (1968), *My Life and Harry. An Autobiography*, Herald and Weekly Times, Melbourne.
* Hughes, Colin A (1976), *Mr Prime Minister. Australian Prime Ministers 1901–1972*, Oxford University Press, Melbourne, Victoria, Ch.19. 

## Ծանոթագրություններ

## Արտաքին հղումներ
* Հարոլդ Էդվարդ Հոլթը համաշխարհային պատմական նախագծի կայքում
* Հարոլդ Էդվարդ Հոլթը ավստրալական կենսագրական բառարանի կայքում
* Ավստրալիայի վարչապետներ. Հարոլդ Էդվարդ Հոլթը Ավստրալիայի ազգային արխիվի կայքում
* Հարոլդ Էդվարդ Հոլտը Ավստրալիայի ազգային թանգարանի կայքում 

Կատեգորիա:Անբացատրելի անհետացումներ
Կատեգորիա:Անգլիկաններ
Կատեգորիա:Անհետ կորած անձինք
Կատեգորիա:Ավստրալիայի վարչապետներ
Կատեգորիա:Ավստրալիայի քաղաքական գործիչներ
Կատեգորիա:Դավադրության տեսություն
Կատեգորիա:Դեկտեմբերի 17 մահեր
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Խեղդվածներ
Կատեգորիա:Մելբուռն քաղաքում մահացածներ
Կատեգորիա:Մելբուռնի համալսարանի շրջանավարտներ
Կատեգորիա:Սիդնեյ քաղաքում ծնվածներ
Կատեգորիա:Քաղաքական գործիչներ
Կատեգորիա:Ֆինանսների նախարարներ